title: 2010/666/EÚ: Rozhodnutie Rady z  3. júna 2010 o podpise a predbežnom vykonávaní Dohody medzi Európskou úniou a vládou Vietnamskej socialistickej republiky o určitých aspektoch leteckých dopravných služieb#Dohoda medzi Európskou úniou a vládou Vietnamskej socialistickej republiky o určitých aspektoch leteckých dopravných služieb

text:
               5.11.2010

               SK

               Úradný vestník Európskej únie

               L 288/1

         ROZHODNUTIE RADY
   z 3. júna 2010
   o podpise a predbežnom vykonávaní Dohody medzi Európskou úniou a vládou Vietnamskej socialistickej republiky o určitých aspektoch leteckých dopravných služieb
   (2010/666/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2, v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Rada 5. júna 2003 poverila Komisiu začatím rokovaní s tretími krajinami o nahradení určitých ustanovení v platných dvojstranných dohodách dohodou na úrovni Únie.

               (2)

               Komisia v mene Únie dojednala dohodu s vládou Vietnamskej socialistickej republiky o určitých aspektoch leteckých dopravných služieb (ďalej len „dohoda“) v súlade s postupom a usmerneniami podľa prílohy k rozhodnutiu Rady z 5. júna 2003.

               (3)

               S výhradou možného neskoršieho uzavretia by sa dohoda dojednaná Komisiou mala podpísať a predbežne vykonávať,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a vládou Vietnamskej socialistickej republiky o určitých aspektoch leteckých dopravných služieb v mene Únie s výhradou jej uzavretia k neskoršiemu dátumu.
   Text dohody je pripojený k tomuto rozhodnutiu.
   Článok 2
   Predseda Rady sa týmto poveruje určiť osobu(-y) splnomocnenú(-é) podpísať dohodu v mene Únie s výhradou jej uzavretia.
   Článok 3
   Kým dohoda nenadobudne platnosť, bude sa predbežne vykonávať od prvého dňa prvého mesiaca nasledujúceho po dni, keď si strany navzájom oznámia ukončenie postupov potrebných na tento účel (1).
   Článok 4
   Predseda Rady sa týmto poveruje vykonať oznámenie podľa článku 7 ods. 2 dohody.
   Článok 5
   Toto rozhodnutie nadobúda účinnosť dňom jeho prijatia.
   Článok 6
   Toto rozhodnutie sa uverejní v Úradnom vestníku Európskej únie.

      V Luxemburgu 3. júna 2010

            Za Radu

            predseda

         A. PÉREZ RUBALCABA

      (1)  Generálny sekretariát Rady uverejní dátum, od ktorého sa bude dohoda predbežne vykonávať, v Úradnom vestníku Európskej únie.

      DOHODA
      medzi Európskou úniou a vládou Vietnamskej socialistickej republiky o určitých aspektoch leteckých dopravných služieb
      EURÓPSKA ÚNIA
      na jednej strane a
      VLÁDA VIETNAMSKEJ SOCIALISTICKEJ REPUBLIKY
      na strane druhej,
      (ďalej len „strany“),
      BERÚC NA VEDOMIE, že medzi sedemnástimi členskými štátmi Európskej únie a vládou Vietnamskej socialistickej republiky boli uzavreté dvojstranné dohody o leteckých dopravných službách, ktorých súčasťou sú ustanovenia v rozpore s právnymi predpismi Európskej únie,
      BERÚC NA VEDOMIE, že Európska únia má výhradnú právomoc v súvislosti s niektorými aspektmi, ktoré môžu byť zahrnuté v dvojstranných dohodách o leteckých dopravných službách medzi členskými štátmi Európskej únie a tretími krajinami,
      BERÚC NA VEDOMIE, že podľa právnych predpisov Európskej únie leteckí dopravcovia Únie usadení v členskom štáte majú právo na nediskriminačný prístup k leteckým trasám medzi členskými štátmi Európskej únie a tretími krajinami,
      SO ZRETEĽOM na dohody medzi Európskou úniou a určitými tretími krajinami, ktoré umožňujú príslušníkom týchto tretích krajín získať vlastnícky podiel v spoločnostiach leteckých dopravcov, ktorí majú licenciu v súlade s právnymi predpismi Európskej únie,
      UZNÁVAJÚC, že určité ustanovenia dvojstranných dohôd o leteckých dopravných službách medzi členskými štátmi Európskej únie a vládou Vietnamskej socialistickej republiky, ktoré sú v rozpore s právnymi predpismi Európskej únie, sa s nimi musia úplne zosúladiť s cieľom vytvoriť pevný právny základ pre letecké dopravné služby medzi Európskou úniou a Vietnamskou socialistickou republikou a zachovať kontinuitu týchto leteckých dopravných služieb,
      BERÚC NA VEDOMIE, že podľa právnych predpisov Európskej únie leteckí dopravcovia nesmú v zásade uzatvárať dohody, ktoré môžu ovplyvniť obchod medzi členskými štátmi Európskej únie a ktoré majú za cieľ alebo následok zabrániť, obmedzovať alebo narúšať hospodársku súťaž,
      UZNÁVAJÚC, že ustanovenia dvojstranných dohôd o leteckých dopravných službách uzatvorených medzi členskými štátmi Európskej únie a vládou Vietnamskej socialistickej republiky, ktoré i) požadujú alebo uprednostňujú prijatie dohôd medzi podnikmi, rozhodnutí združení podnikov alebo zosúladených postupov, ktorými sa zabraňuje, obmedzuje alebo narúša hospodárska súťaž medzi leteckými dopravcami na príslušných trasách, alebo ii) posilňujú účinky akejkoľvek takejto dohody, rozhodnutia alebo zosúladeného postupu, alebo iii) prenášajú na leteckých dopravcov alebo iné súkromné hospodárske subjekty zodpovednosť za prijatie opatrení, ktoré zabraňujú, obmedzujú alebo narúšajú hospodársku súťaž medzi leteckými dopravcami na príslušných trasách, môžu rušiť účinnosť pravidiel hospodárskej súťaže platných pre podniky,
      BERÚC NA VEDOMIE, že Európska únia nezamýšľa v rámci týchto rokovaní zvýšiť celkový objem leteckej dopravy medzi Európskou úniou a Vietnamskou socialistickou republikou, ovplyvniť rovnováhu medzi leteckými dopravcami Únie a leteckými dopravcami Vietnamskej socialistickej republiky, ani prerokovať zmeny a doplnenia ustanovení súčasných dvojstranných dohôd o leteckých dopravných službách, ktoré sa týkajú dopravných práv,
      DOHODLI SA TAKTO:
      Článok 1
      Všeobecné ustanovenia
      1.   Na účely tejto dohody „členské štáty“ znamenajú členské štáty Európskej únie a „zmluvy EÚ“ znamenajú Zmluvu o Európskej únii a Zmluvu o fungovaní Európskej únie.
      2.   Odkazy v každej z dohôd uvedených v prílohe 1 na občanov členského štátu, ktorý je stranou takejto dohody, sa považujú za odkazy na občanov členských štátov Európskej únie.
      3.   Keď je v dohodách uvedených v prílohe 1 uvedený odkaz na leteckých dopravcov alebo letecké dopravné spoločnosti členského štátu, ktorý je stranou takejto dohody, chápe sa ako odkaz na leteckých dopravcov alebo letecké dopravné spoločnosti určené týmto členským štátom.
      Článok 2
      Určenie členským štátom
      1.   Ustanoveniami v odsekoch 2 a 3 tohto článku sa nahrádzajú zodpovedajúce ustanovenia v článkoch uvedených v prílohe 2 písm. a) a b), pokiaľ ide o určenie leteckého dopravcu príslušným členským štátom, jeho oprávnenia a povolenia udelené vládou Vietnamskej socialistickej republiky a odmietnutie, zrušenie, dočasné pozastavenie alebo obmedzenie oprávnení alebo povolení leteckého dopravcu.
      2.   Keď členský štát určí leteckého dopravcu, vláda Vietnamskej socialistickej republiky udelí príslušné oprávnenia a povolenia s minimálnym procedurálnym oneskorením, pokiaľ:

                  i)

                  letecký dopravca je usadený podľa zmlúv EÚ na území určujúceho členského štátu a má platnú prevádzkovú licenciu v súlade s právnymi predpismi Európskej únie a

                  ii)

                  členský štát zodpovedný za vydávanie osvedčenia pre leteckých prevádzkovateľov vykonáva a udržiava účinnú regulačnú kontrolu leteckého dopravcu a v určení je jasne uvedený príslušný vládny orgán civilného letectva, a pokiaľ

                  iii)

                  leteckého dopravcu priamo alebo prostredníctvom väčšinového vlastníckeho podielu vlastnia a efektívne riadia členské štáty a/alebo štátni príslušníci členských štátov a/alebo iné štáty uvedené v prílohe 3 a/alebo štátni príslušníci týchto iných štátov.

            3.   Vláda Vietnamskej socialistickej republiky môže zamietnuť, zrušiť, dočasne pozastaviť alebo obmedziť oprávnenia alebo povolenia leteckého dopravcu určeného členským štátom v prípade, že:

                  i)

                  letecký dopravca nie je usadený podľa zmlúv EÚ na území členského štátu alebo nemá platnú prevádzkovú licenciu v súlade s právnymi predpismi Európskej únie alebo

                  ii)

                  členský štát zodpovedný za vydávanie osvedčenia pre leteckých prevádzkovateľov nevykonáva ani neudržiava účinnú regulačnú kontrolu leteckého dopravcu a v určení nie je jasne uvedený príslušný orgán civilného letectva, alebo

                  iii)

                  leteckého dopravcu priamo ani väčšinovo nevlastnia a účinne neriadia členské štáty a (ani) štátni príslušníci členských štátov a (ani) iné štáty uvedené v prílohe 3 a (ani) štátni príslušníci týchto iných štátov.

            Pri vykonávaní svojho práva podľa tohto odseku vláda Vietnamskej socialistickej republiky nesmie robiť rozdiely medzi leteckými dopravcami Európskej únie na základe štátnej príslušnosti.
      Článok 3
      Bezpečnosť
      1.   Ustanovenia odseku 2 tohto článku dopĺňajú články uvedené v prílohe 2 písm. c).
      2.   V prípade, že členský štát určil leteckého dopravcu, ktorého regulačnú kontrolu vykonáva a udržiava iný členský štát, uplatňujú sa práva Vietnamskej socialistickej republiky vyplývajúce z bezpečnostných ustanovení dohody medzi členským štátom, ktorý určil leteckého dopravcu, a vládou Vietnamskej socialistickej republiky rovnako aj na bezpečnostné normy, ktoré takýto iný členský štát prijal, vykonával alebo udržiaval, ako aj na prevádzkové oprávnenie dotknutého leteckého dopravcu.
      Článok 4
      Zlučiteľnosť s pravidlami hospodárskej súťaže
      1.   Dvojstranné dohody o leteckých dopravných službách uzavreté medzi členskými štátmi a vládou Vietnamskej socialistickej republiky sa nedotýkajú pravidiel hospodárskej súťaže strán.
      2.   Ustanovenia uvedené v prílohe 2 písm. d) strácajú účinnosť.
      Článok 5
      Prílohy k dohode
      Prílohy k tejto dohode tvoria jej neoddeliteľnú súčasť.
      Článok 6
      Prepracovanie alebo zmena a doplnenie
      Strany môžu na základe vzájomnej dohody kedykoľvek prepracovať alebo zmeniť a doplniť túto dohodu.
      Článok 7
      Nadobudnutie platnosti a predbežné vykonávanie
      1.   Táto dohoda vstúpi do platnosti vtedy, keď si strany navzájom písomne oznámia, že dokončili príslušné vnútorné postupy potrebné na jej uvedenie do platnosti.
      2.   Bez ohľadu na ustanovenia odseku 1 sa strany dohodli na predbežnom vykonávaní tejto dohody od prvého dňa mesiaca nasledujúceho po dni, keď si strany navzájom oznámia ukončenie postupov potrebných na tento účel.
      3.   Dohody a iné dojednania medzi členskými štátmi a vládou Vietnamskej socialistickej republiky, ktoré v deň podpisu tejto dohody ešte nenadobudli platnosť a predbežne sa nevykonávajú, sú uvedené v prílohe 1 písm. b). Táto dohoda sa uplatňuje na všetky takéto dohody a dojednania po tom, ako nadobudnú platnosť alebo sa začnú predbežne vykonávať.
      Článok 8
      Ukončenie platnosti dohody
      1.   V prípade skončenia platnosti niektorej dohody uvedenej v prílohe 1 sa zároveň skončí platnosť všetkých ustanovení tejto dohody, ktoré sa vzťahujú na danú dohodu uvedenú v prílohe 1.
      2.   V prípade skončenia platnosti všetkých dohôd uvedených v prílohe 1 sa zároveň skončí platnosť tejto dohody.

         Na dôkaz toho podpísali riadne splnomocnení zástupcovia túto dohodu.
         V Bruseli, v dvoch vyhotoveniach, 4. októbra 2010 v anglickom, bulharskom, českom, dánskom, holandskom, estónskom, fínskom, francúzskom, gréckom, litovskom, lotyšskom, maďarskom, maltskom, nemeckom, poľskom, portugalskom, rumunskom, talianskom, slovenskom, slovinskom, španielskom, švédskom a vietnamskom jazyku.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sajungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За правителството на Социалистическа република Виетнам
            Por el Gobierno de la República Socialista de Vietnam
            Za vládu Vietnamské socialistické republiky
            For regeringen for Den Socialistiske Republik Vietnam
            Für die Regierung der Sozialistischen Republik Vietnam
            Vietnami Sotsialistliku Vabariigi valitsuse nimel
            Για την κυβέρνηση της Σοσιαλιστικής Δημοκρατίας του Βιετνάμ
            For the Government of the Socialist Republic of Vietnam
            Pour le gouvemement de la République socialiste du Viêt Nam
            Per il govemo della Repubbhca socialista del Vietnam
            Vjetnamas Sociālistiskās Republikas valdības vārdā –
            Vietnamo Socialistinės Respublikos Vyriausybės vardu
            A Vietnami Szocialista Köztársaság kormánya részéről
            Ghall-Gvern tar-Repubblika Soċjalista tal-Vjetnam
            Voor de Regering van de Socialistische Republiek Vietnam
            W imieniu Rządu Socjalistycznej Republiki Wietnamu
            Pelo Govemo da República Socialista do Vietname
            Pentru Guvernul Republicii Socialiste Vietnam
            Za vládu Vietnamskej socialistickej republiky
            Za vlado Socialistične republike Vietnam
            Vietnamin sosialistisen tasavallan hallituksen puolesta
            För Socialistiska republiken Vietnams regering

         PRÍLOHA 1

            Zoznam dohôd uvedených v článku 1 tejto dohody

                     a)

                     Dohody medzi vládou Vietnamskej socialistickej republiky a členskými štátmi Európskej únie o leteckých dopravných službách, ktoré boli uzavreté, podpísané a(alebo) predbežne vykonávané v čase podpisu tejto dohody.

                                 —

                                 Dohoda medzi rakúskou spolkovou vládou a vládou Vietnamskej socialistickej republiky o leteckých dopravných službách podpísaná v Hanoji 27. marca 1995, ďalej „dohoda medzi Vietnamom a Rakúskom“ v prílohe 2,

                                             —

                                             naposledy zmenená a doplnená memorandom o porozumení podpísanom v Hanoji 5. apríla 2006,

                                 —

                                 Dohoda medzi vládou Belgického kráľovstva a vládou Vietnamskej socialistickej republiky o leteckej doprave, podpísaná 21. októbra 1992 v Bruseli, ďalej „dohoda medzi Vietnamom a Belgickom“ v prílohe 2,

                                 —

                                 Dohoda medzi vládou Bulharskej ľudovej republiky a vládou Vietnamskej socialistickej republiky o leteckých dopravných službách realizovaných medzi územiami ich štátov a mimo nich, podpísaná v Sofii 1. októbra 1979, ďalej len „dohoda medzi Vietnamom a Bulharskom“ v prílohe 2,

                                 —

                                 Dohoda medzi vládou Českej republiky a vládou Vietnamskej socialistickej republiky týkajúca sa leteckých dopravných služieb, podpísaná v Prahe 23. mája 1997, ďalej „dohoda medzi Vietnamom a Českou republikou“ v prílohe 2,

                                 —

                                 Dohoda medzi vládou Dánskeho kráľovstva a vládou Vietnamskej socialistickej republiky o leteckých dopravných službách, podpísaná 25. septembra 1997 v Hanoji, ďalej „dohoda medzi Vietnamom a Dánskom“ v prílohe 2,

                                             —

                                             má sa interpretovať spolu s memorandom o porozumení medzi Dánskym kráľovstvom, Nórskym kráľovstvom a Švédskym kráľovstvom a Vietnamskou socialistickou republikou, podpísaným v Hanoji 25. septembra 1997,

                                 —

                                 Dohoda medzi vládou Fínskej republiky a vládou Vietnamskej socialistickej republiky o leteckých dopravných službách, podpísaná 26. októbra 2000 v Hanoji, ďalej „dohoda medzi Vietnamom a Fínskom“ v prílohe 2,

                                 —

                                 Dohoda medzi vládou Francúzskej republiky a vládou Vietnamskej socialistickej republiky o leteckých dopravných službách, podpísaná 14. apríla 1977 v Paríži, ďalej „dohoda medzi Vietnamom a Francúzskom“ v prílohe 2,

                                 —

                                 Dohoda medzi vládou Spolkovej republiky Nemecko a vládou Vietnamskej socialistickej republiky o leteckej doprave, podpísaná 26. augusta 1994 v Bonne, ďalej „dohoda medzi Vietnamom a Nemeckom“ v prílohe 2,

                                 —

                                 Dohoda medzi vládou Maďarskej republiky a vládou Vietnamskej socialistickej republiky o leteckých dopravných službách, podpísaná 4. februára 1998 v Hanoji, ďalej „dohoda medzi Vietnamom a Maďarskom“ v prílohe 2,

                                 —

                                 Dohoda medzi vládou Luxemburského veľkovojvodstva a vládou Vietnamskej socialistickej republiky o leteckých dopravných službách, podpísaná 26. októbra 1994 v Luxemburgu, ďalej „dohoda medzi Vietnamom a Luxemburskom“ v prílohe 2,

                                 —

                                 Dohoda medzi Holandským kráľovstvom a Vietnamskou socialistickou republikou o leteckých dopravných službách realizovaných medzi územiami ich štátov a mimo nich, podpísaná v Hanoji 1. októbra 1993, ďalej len „dohoda medzi Vietnamom a Holandskom“ v prílohe 2,

                                 —

                                 Dohoda medzi vládou Poľskej ľudovej republiky a vládou Vietnamskej socialistickej republiky, podpísaná 11. septembra 1976 vo Varšave, ďalej len „dohoda medzi Vietnamom a Poľskom“ v prílohe 2,

                                 —

                                 Dohoda medzi vládou Portugalskej republiky a vládou Vietnamskej socialistickej republiky o leteckej doprave, podpísaná 3. februára 1998 v Lisabone, ďalej „dohoda medzi Vietnamom a Portugalskom“ v prílohe 2,

                                 —

                                 Dohoda medzi vládou Rumunskej socialistickej republiky a vládou Vietnamskej socialistickej republiky o civilnej leteckej doprave, podpísaná 26. júna 1979 v Hanoji, ďalej len „dohoda medzi Vietnamom a Rumunskom“ v prílohe 2,

                                 —

                                 Dohoda medzi vládou Švédskeho kráľovstva a vládou Vietnamskej socialistickej republiky o leteckých dopravných službách, podpísaná 25. septembra 1997 v Hanoji, ďalej „dohoda medzi Vietnamom a Švédskom“ v prílohe 2,

                                             —

                                             má sa interpretovať spolu s memorandom o porozumení medzi Dánskym kráľovstvom, Nórskym kráľovstvom a Švédskym kráľovstvom a Vietnamom, podpísaným v Hanoji 25. septembra 1997,

                                 —

                                 Dohoda medzi vládou Slovenskej republiky a vládou Vietnamskej socialistickej republiky o leteckej doprave, podpísaná 6. novembra 1997 v Hanoji, ďalej „dohoda medzi Vietnamom a Slovenskou republikou“ v prílohe 2,

                                 —

                                 Dohoda medzi vládou Spojeného kráľovstva Veľkej Británie a Severného Írska a vládou Vietnamskej socialistickej republiky týkajúca sa leteckých dopravných služieb, podpísaná 19. augusta 1994 v Londýne, ďalej „dohoda medzi Vietnamom a Spojeným kráľovstvom“ v prílohe 2,

                                             —

                                             naposledy zmenená a doplnená formou výmeny nót z 8. septembra a 26. septembra 2000 v Hanoji.

                     b)

                     Dohody o leteckých dopravných službách a iné dojednania parafované alebo podpísané medzi vládou Vietnamskej socialistickej republiky a členskými štátmi Európskej únie, ktoré ku dňu podpísania tejto dohody ešte nenadobudli platnosť a predbežne sa nevykonávajú.

         PRÍLOHA 2

            Zoznam článkov dohôd uvedených v prílohe 1 a v článkoch 2 až 4 tejto dohody

                     a)

                     Určenie členským štátom:

                                 —

                                 článok 3 ods. 5 dohody medzi Vietnamom a Rakúskom,

                                 —

                                 článok 3 ods. 4 dohody medzi Vietnamom a Bulharskom,

                                 —

                                 článok 3 ods. 4 dohody medzi Vietnamom a Dánskom,

                                 —

                                 článok 4 ods. 4 dohody medzi Vietnamom a Českou republikou,

                                 —

                                 článok 4 ods. 5 dohody medzi Vietnamom a Fínskom,

                                 —

                                 článok 7 ods. 4 dohody medzi Vietnamom a Francúzskom,

                                 —

                                 článok 3 ods. 4 dohody medzi Vietnamom a Nemeckom,

                                 —

                                 článok 3 ods. 4 dohody medzi Vietnamom a Maďarskom,

                                 —

                                 článok 3 ods. 4 dohody medzi Vietnamom a Luxemburskom,

                                 —

                                 článok 4 ods. 4 dohody medzi Vietnamom a Holandskom,

                                 —

                                 článok 3 ods. 2 dohody medzi Vietnamom a Poľskom,

                                 —

                                 článok 3 ods. 4 dohody medzi Vietnamom a Portugalskom,

                                 —

                                 článok 3 dohody medzi Vietnamom a Rumunskom,

                                 —

                                 článok 3 ods. 4 dohody medzi Vietnamom a Švédskom,

                                 —

                                 článok 3 ods. 4 dohody medzi Vietnamom a Slovenskou republikou,

                                 —

                                 článok 4 ods. 4 dohody medzi Vietnamom a Spojeným kráľovstvom.

                     b)

                     Odmietnutie, zrušenie, dočasné pozastavenie alebo obmedzenie oprávnení alebo povolení:

                                 —

                                 článok 4 ods. 1 písm. a) dohody medzi Vietnamom a Rakúskom,

                                 —

                                 článok 5 ods. 1 písm. d) dohody medzi Vietnamom a Belgickom,

                                 —

                                 článok 4 písm. a) dohody medzi Vietnamom a Bulharskom,

                                 —

                                 článok 5 ods. 1 písm. a) dohody medzi Vietnamom a Českou republikou,

                                 —

                                 článok 4 ods. 1 písm. a) dohody medzi Vietnamom a Dánskom,

                                 —

                                 článok 5 ods. 1 písm. a) dohody medzi Vietnamom a Fínskom,

                                 —

                                 článok 9 ods. 1 písm. a) dohody medzi Vietnamom a Francúzskom,

                                 —

                                 článok 4 ods. 1 dohody medzi Vietnamom a Nemeckom,

                                 —

                                 článok 4 ods. 1 písm. a) dohody medzi Vietnamom a Maďarskom,

                                 —

                                 článok 4 ods. 1 písm. c) dohody medzi Vietnamom a Luxemburskom,

                                 —

                                 článok 5 ods. 1 písm. c) dohody medzi Vietnamom a Holandskom,

                                 —

                                 článok 4 ods. 1 dohody medzi Vietnamom a Poľskom,

                                 —

                                 článok 4 ods. 1 písm. a) dohody medzi Vietnamom a Portugalskom,

                                 —

                                 článok 4 dohody medzi Vietnamom a Rumunskom,

                                 —

                                 článok 4 ods. 1 písm. a) dohody medzi Vietnamom a Švédskom,

                                 —

                                 článok 4 ods. 1 písm. a) dohody medzi Vietnamom a Slovenskou republikou,

                                 —

                                 článok 5 ods. 1 písm. a) dohody medzi Vietnamom a Spojeným kráľovstvom.

                     c)

                     Bezpečnosť:

                                 —

                                 článok 6a dohody medzi Vietnamom a Rakúskom,

                                 —

                                 článok 7 dohody medzi Vietnamom a Belgickom,

                                 —

                                 článok 11 dohody medzi Vietnamom a Českou republikou,

                                 —

                                 článok 18 dohody medzi Vietnamom a Fínskom,

                                 —

                                 článok 4 dohody medzi Vietnamom a Francúzskom,

                                 —

                                 článok 9 dohody medzi Vietnamom a Maďarskom,

                                 —

                                 článok 6 dohody medzi Vietnamom a Luxemburskom,

                                 —

                                 článok 14 dohody medzi Vietnamom a Holandskom,

                                 —

                                 článok 9 dohody medzi Vietnamom a Rumunskom,

                                 —

                                 článok 7 dohody medzi Vietnamom a Slovenskou republikou,

                                 —

                                 článok 9a dohody medzi Vietnamom a Spojeným kráľovstvom.

                     d)

                     Zlučiteľnosť s pravidlami hospodárskej súťaže

                                 —

                                 článok 13 ods. 1 a 7 dohody medzi Vietnamom a Belgickom,

                                 —

                                 článok 9 ods. 3 až 8 dohody medzi Vietnamom a Bulharskom,

                                 —

                                 článok 7 ods. 2 dohody medzi Vietnamom a Českou republikou,

                                 —

                                 článok 11 ods. 2 dohody medzi Vietnamom a Dánskom,

                                 —

                                 článok 12 ods. 2 až 7 dohody medzi Vietnamom a Francúzskom,

                                 —

                                 článok 6 ods. 1 a ods. 4 až 6 dohody medzi Vietnamom a Maďarskom,

                                 —

                                 článok 11 ods. 2 až 4 dohody medzi Vietnamom a Luxemburskom,

                                 —

                                 článok 6 ods. 2 až 6 dohody medzi Vietnamom a Holandskom,

                                 —

                                 článok 20 ods. 2 a 4 dohody medzi Vietnamom a Poľskom,

                                 —

                                 článok 16 ods. 2 až 6 dohody medzi Vietnamom a Portugalskom,

                                 —

                                 článok 14 ods. 1 až 6 dohody medzi Vietnamom a Rumunskom,

                                 —

                                 článok 12 ods. 3 a ods. 5 a 6 dohody medzi Vietnamom a Slovenskom republikou,

                                 —

                                 článok 11 ods. 2 dohody medzi Vietnamom a Švédskom,

                                 —

                                 článok 7 ods. 3 a 4 dohody medzi Vietnamom a Spojeným kráľovstvom.

         PRÍLOHA 3

            Zoznam iných štátov uvedených v článku 2 tejto dohody

                     a)

                     Islandská republika (podľa Dohody o Európskom hospodárskom priestore);

                     b)

                     Lichtenštajnské kniežatstvo (podľa Dohody o Európskom hospodárskom priestore);

                     c)

                     Nórske kráľovstvo (podľa Dohody o Európskom hospodárskom priestore);

                     d)

                     Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).


title: 2013/614/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu spoločného podniku Artemis za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku Artemis za rozpočtový rok 2011

text:
               16.11.2013

               SK

               Úradný vestník Európskej únie

               L 308/334

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu spoločného podniku Artemis za rozpočtový rok 2011
   (2013/614/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku Artemis za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky spoločného podniku Artemis za rozpočtový rok 2011 spolu s odpoveďami spoločného podniku (1),

               —

               so zreteľom na odporúčanie Rady z 12. februára 2013 (05755/2013 – C7-0040/2013),

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 74/2008 z 20. decembra 2007 o vytvorení spoločného podniku Artemis, ktorým sa vykonáva spoločná technologická iniciatíva pre vstavané počítačové systémy (4), a najmä jeho článok 11 ods. 4,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0087/2013),

               1.

               udeľuje výkonnému riaditeľovi spoločného podniku Artemis absolutórium za plnenie rozpočtu spoločného podniku za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku Artemis, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 6, 10.1.2013, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 30, 4.2.2008, s. 52.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku Artemis za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku spoločného podniku Artemis za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky spoločného podniku Artemis za rozpočtový rok 2011 spolu s odpoveďami spoločného podniku (1),

                  —

                  so zreteľom na odporúčanie Rady z 12. februára 2013 (05755/2013 – C7-0040/2013),

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Rady (ES) č. 74/2008 z 20. decembra 2007 o vytvorení spoločného podniku Artemis, ktorým sa vykonáva spoločná technologická iniciatíva pre vstavané počítačové systémy (4), a najmä jeho článok 11 ods. 4,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0087/2013),

                  A.

                  keďže spoločný podnik Artemis (ďalej len „spoločný podnik“) bol zriadený v decembri 2007 na obdobie 10 rokov s cieľom vymedziť a realizovať plán výskumu v oblasti vývoja kľúčových technológií pre zabudované počítačové systémy v rôznych oblastiach použitia, aby sa posilnila konkurencieschopnosť a udržateľnosť Európy a umožnil vznik nových trhov a spoločenských aplikácii;

                  B.

                  keďže spoločný podnik začal samostatne fungovať v októbri 2009;

                  C.

                  keďže Dvor audítorov vyhlásil, že získal primeranú istotu v tom, že ročná účtovná závierka spoločného podniku za rozpočtový rok 2011 je spoľahlivá;

                  D.

                  keďže Dvor audítorov vyjadril výhrady k zákonnosti a správnosti operácií súvisiacich s účtovnou závierkou spoločného podniku;

                  E.

                  keďže maximálna výška príspevku Únie na obdobie 10 rokov pre spoločný podnik je 420 000 000 EUR, ktoré sa uhradia z rozpočtu siedmeho rámcového programu v oblasti výskumu,

         Rozpočtové a finančné hospodárenie

                  1.

                  konštatuje, že pôvodný rozpočet na rok 2011 zahŕňal operačné rozpočtové prostriedky vo výške 46,6 milióna EUR a že bol prijatý opravný rozpočet, v ktorom sa operačné rozpočtové prostriedky znížili na 18 600 000 EUR; ďalej konštatuje, že v dôsledku zníženia operačných rozpočtových prostriedkov na 18 600 000 EUR sa dosiahla 100 % miera čerpania operačných viazaných rozpočtových prostriedkov, pričom miera čerpania platobných rozpočtových prostriedkov bola 51 %;

                  2.

                  je znepokojený skutočnosťou, že Dvor audítorov vyjadril výhrady voči zákonnosti a správnosti operácií súvisiacich s účtovnou závierkou spoločného podniku, keďže spoločný podnik nemohol posúdiť, či stratégia auditov ex post poskytuje dostatočnú záruku, pokiaľ ide o zákonnosť a správnosť príslušných operácií; vyzýva spoločný podnik, aby orgánu udeľujúcemu absolutórium predložil akčný plán na prekonanie tejto potenciálne nedostatočnej záruky; očakáva, že Dvor audítorov bude môcť prostredníctvom svojich nezávislých auditov poskytnúť orgánu udeľujúcemu absolutórium vlastné stanovisko k účinnosti stratégie auditov ex post spoločného podniku;

                  3.

                  pripomína, že spoločný podnik prijal v roku 2010 stratégiu auditov ex post, ktorá je kľúčovým nástrojom na posúdenie zákonnosti a správnosti príslušných operácií, a že táto stratégia sa začala vykonávať v roku 2011; konštatuje, že auditom žiadostí o preplatenie nákladov na projekty boli poverené vnútroštátne finančné orgány členských štátov, hoci sa v administratívnych dohodách podpísaných s týmito orgánmi neuvádzajú praktické ustanovenia týkajúce sa týchto auditov; na základe informácií od spoločného podniku ďalej konštatuje, že z rozličných systémov financovania a platných vnútroštátnych pravidiel v jednotlivých členských štátoch vyplýva, že audit ex post možno vykonať iba v prípade, že projekt je ukončený, a žiada, aby bol informovaný o výsledkoch vykonaných auditov; opätovne zdôrazňuje, že spoločný podnik by mal bezodkladne zvýšiť kvalitu svojich kontrol ex ante, najmä pokiaľ ide o riadenie grantov, a žiada, aby bol orgán udeľujúci absolutórium informovaný o výsledkoch nadchádzajúcich procesov auditov ex post vykonávaných spoločným podnikom;

                  4.

                  berie na vedomie, že v rozpočte spoločného podniku na rok 2011 sa neuvádzajú diferencované platobné rozpočtové prostriedky na operačné výdavky, čo je v rozpore s rozpočtovými pravidlami spoločného podniku;

                  5.

                  vyjadruje poľutovanie nad pomerne nízkou mierou čerpania operačných platobných rozpočtových prostriedkov, ktorá predstavovala v rámci výzev na predkladanie návrhov 86 % v roku 2008, 53 % v roku 2009 a 18 % v roku 2010, a berie na vedomie omeškania členských štátov pri podpisovaní národných dohôd o grante; vyjadruje znepokojenie nad nízkou mierou plnenia rozpočtu, a tým aj vykonávania súvisiacich činností spoločného podniku; požaduje, aby Európskemu parlamentu bola predložená podrobná správa o pokroku v súvislosti s uvedenými nedostatkami spolu s konkrétnymi návrhmi na postupné zlepšovanie miery plnenia;

                  6.

                  odsudzuje skutočnosť, že Grécko využíva štrukturálne fondy Únie na pokrytie svojich vnútroštátnych príspevkov pre gréckych príjemcov projektov podniku Artemis namiesto toho, aby poskytlo vnútroštátne finančné prostriedky, a že spoločný podnik akceptoval, že Grécko sa naďalej zúčastňuje na projektoch podniku Artemis, ale gréckym príjemcom neposkytuje žiadne finančné prostriedky, keďže podľa nariadenia Rady (ES) č. 1083/2006 (6) sa nemôže na výdavky spolufinancované zo štrukturálnych fondov Únie poskytovať pomoc z iného finančného nástroja Únie; žiada Komisiu, aby čo najskôr informovala orgán udeľujúci absolutórium o tom, či je táto situácia zákonná;

                  7.

                  berie na vedomie zistenia Dvora audítorov, že spoločný podnik vykonáva neautomatické prenosy platobných rozpočtových prostriedkov do nasledujúceho rozpočtového roku bez toho, aby o tom rozhodla správna rada, ako sa to vyžaduje v článku 10 ods. 1 nariadenia rozpočtových pravidlách, a že sa vôbec nerozlišuje medzi platobnými rozpočtovými prostriedkami prenesenými z predchádzajúcich rokov a platobnými rozpočtovými prostriedkami v príslušnom roku;

         Výzvy na predkladanie návrhov

                  8.

                  berie na vedomie, že skutočné plnenie a plánovaná hodnota výzev na predkladanie návrhov predstavuje iba 244 000 000 EUR, t. j. 58 % celkového rozpočtu vo výške 420 000 000 EUR určeného na pokrytie operačných výdavkov;

         Systémy vnútornej kontroly

                  9.

                  berie na vedomie, že v roku 2011 spoločný podnik zintenzívnil snahu o stanovenie a zavedenie účinných postupov v oblasti kontroly financií, účtovníctva a riadenia; konštatuje, že účtovník validoval použité finančné a účtovné systémy, nevalidoval však ešte príslušné podnikové procesy, ktoré poskytujú finančné informácie, a to najmä proces, ktorý poskytuje finančné informácie o validácii a úhrade žiadostí o preplatenie nákladov, ktoré boli prijaté od vnútroštátnych orgánov; pripomína, že je potrebné vyvinúť dodatočné úsilie, najmä pokiaľ ide o normy vnútornej kontroly, a že spoločný podnik začal samostatne fungovať v októbri 2009;

         Vnútorný audit

                  10.

                  berie na vedomie, že na konci roka 2011 ešte neexistovalo oddelenie vnútorného auditu spoločného podniku; pripomína, že útvar pre vnútorný audit Komisie, ktorý je od roku 2010 vnútorným audítorom spoločného podniku, vykonal hodnotenie rizík a že strategický plán auditov na roky 2012 – 2014 bol predložený správnej rade spoločného podniku; berie na vedomie, že vzhľadom na veľkosť spoločného podniku bude útvar pre vnútorný audit Komisie tiež zohrávať úlohu oddelenia vnútorného auditu;

                  11.

                  berie na vedomie, že rozpočtové pravidlá spoločného podniku zatiaľ neboli oficiálne zmenené a doplnené tak, aby zahrnuli ustanovenie týkajúce sa právomocí vnútorného audítora Komisie vo vzťahu k všeobecnému rozpočtu ako celku;

         Výročná správa o činnosti

                  12.

                  berie na vedomie, že hoci sa vo výročnej správe o činnosti uvádzajú informácie o výsledkoch operácií spoločného podniku, správa neobsahuje posúdenie efektívnosti a účinnosti systému vnútornej kontroly, pričom má tieto nedostatky:

                              —

                              nedostatok informácií o implementácii stratégie auditov ex post, ktoré nie sú dostatočné na stanovenie, či táto kľúčová kontrola funguje účinne, a mali viesť k vyjadreniu výhrady,

                              —

                              účtovník neposkytol žiadne informácie o čiastočnej validácii finančných a účtovných systémov,

                              —

                              v správe sa nevysvetľujú rozdiely medzi údajmi o plnení rozpočtu uvedenými vo výkaze týkajúcom sa platobných rozpočtových prostriedkov vo výročnej správe o činnosti a údajmi o plnení rozpočtu zahrnutými do konečnej účtovnej závierky;

         Ďalšie otázky týkajúce sa riadenia

                  13.

                  berie na vedomie, že spoločný podnik v roku 2011 vypracoval plán na zabezpečenie pokračovania činnosti a zaznamenal pokrok v oblasti formálneho schválenia politík bezpečnosti IT, ale je potrebné ďalej pracovať na dokončení plánu obnovy systému po havárii;

                  14.

                  vyjadruje poľutovanie nad tým, že vnútroštátne finančné orgány zatiaľ nedeklarovali žiadne bankové úroky z platieb predbežného financovania, čo je v rozpore s rozpočtovými pravidlami spoločného podniku;

                  15.

                  víta skutočnosť, že 3. februára 2012 bola podpísaná hostiteľská dohoda medzi spoločným podnikom a belgickými orgánmi týkajúca sa kancelárskych priestorov, výsad a imunít a inej podpory, ktorá sa má poskytnúť;

         Ďalšie otázky

         Možné zlúčenie so spoločným podnikom ENIAC

                  16.

                  domnieva sa, že by sa mala vykonať analýza nákladov a prínosov zlúčenia so spoločným podnikom ENIAC a že Európsky parlament by mal byť o výsledkoch tohto hodnotenia informovaný; takáto správa by mala zdôrazniť možné výhody a nevýhody uvedeného zlúčenia;

                  17.

                  opätovne vyzýva Dvor audítorov, aby v primeranej lehote predložil Európskemu parlamentu osobitnú správu o spoločných problémoch, ktoré vznikajú v súvislosti s povahou spoločných podnikov a ktoré by mali tieto podniky riešiť spolu so svojimi partnermi s cieľom zabezpečiť svoju pridanú hodnotu a efektívne vykonávanie programov Únie v oblasti výskumu, technologického rozvoja a demonštračných činností; ďalej konštatuje, že uvedená správa by mala zahŕňať posúdenie účinnosti zriadenia spoločných podnikov a ich štruktúry.

         (1)  Ú. v. EÚ C 6, 10.1.2013, s. 1.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 30, 4.2.2008, s. 52.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 210, 31.7.2006, s. 25.